جمهورباشقانی رجب طیب اردوغان، تاجیکیستان پرزیدنتی امامعلی رحمان ایله جمهورباشقانلیغی سارایین‌دا بیر آرایا گلدی.
اردوغان آسیادا امکداش‌لیق و گوون آرتدیریجی تدبیرلر کنفرانسی ۵.جی دؤولت و حکومت باشقانلاری ذیروه‌سین‌ده ایشتیراک ائتمک اوزره گئتدیگی تاجیکیستان جمهوریتینین باشکندی دوشنبه‌ده‌کی گؤروشمه‌لرینه باشلادی.
پرزیدنت اردوغان ذیروه‌دن قاباق تاجیکیستان پرزیدنتی رحمان ایله جمهورباشقانلیغی سارایین‌دا بیر آرایا گلدی. گؤروشمه تخمیناً یاریم ساعات سوردو.
ذیروه‌نین دؤنم باشقانی و تاجیکیستان پرزیدنتی رحمان، توپلانتی باشلامادان اؤنجه لیدئرلری دیدور سالونون‌دا قارشیلادی.
پرزیدنت اردوغان، عائله فوتوگرافین‌دا حاضر اولدو، فوتوگراف چکیمی زامانی قطر امیری شیخ تمیم بن حمد آل ثانی و قازاقیستان پرزیدنتی قاسیم جؤمرت توکایئوین آراسین‌دا یئر آلدی.
اردوغان، داها سونرا دیگر دؤولت باشقانلاری ایله ذیروه‌ده‌کی اوتوروما گئچدی.
پرزیدنت اردوغان، اوتوروم باشلامادان اول روسیا پرزیدنتی ولادیمیر پوتین ایله آیاق اوستو صحبت ائتدی.
گؤروشمه زامانی اردوغانین یانین‌دا خاریجی ایشلر باخانی مؤولود چاووش‌اوغلو، خزاه و مالیه باخانی برات آلبایراق ایله جمهورباشقانی ایله‌تیشیم باشقانی فخرالدین آلتون دا واردی.
لیدئرلر، تاجیکیستان پرزیدنتی رحمانین قاتیلیمچیلارین شرفینه وئردیگی رسمی ضیافته قاتیلاجاق.
